

#### 

#### ΕΛΛΗΝΙΚΗ ΔΗΜΟΚΡΑΤΙΑ Λαμία: 27/05/2020

**ΥΠΟΥΡΓΕΙΟ ΠΑΙΔΕΙΑΣ Αρ.Πρωτ.Φ.12.1/2246**

**KAI ΘΡΗΣΚΕΥΜΑΤΩΝ**

**---------**

**ΠΕΡΙΦEΡΕΙΑΚΗ ΔΙΕΥΘΥΝΣΗ**

**Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ ΠΡΟΣ: Σχολικές Μονάδες Αρμοδιότητάς μας**

**ΣΤΕΡΕΑΣ ΕΛΛΑΔΑΣ**

**----------**

**ΔΙΕΥΘΥΝΣΗ Α/ΘΜΙΑΣ ΕΚΠ/ΣΗΣ ΦΘΙΩΤΙΔΑΣ**

**----------**

**Διεύθυνση: Θερμοπυλών 60, Λαμία 35133**

**Πληροφορίες: Παναγιώτα Γάκη**

**Τηλέφωνο: 22313 52723**

**E-mail: dipefth@sch.gr**

**ΘΕΜΑ: «Διευκρινήσεις σχετικά με την Επαναλειτουργία των Σχολικών Μονάδων»**

ΣΧΕΤ.: Με την εγκύκλιο του ΥΠ.ΕΣ. με αρ.πρωτ.:ΔΙΔΑΔ/Φ.69/115/9670/18-5-2020

Όσον αφορά, την χορήγηση άδειας **Ειδικού σκοπού** και **Ειδικής απουσίας**, εν όψη της επαναλειτουργίας των σχολικών μονάδων, σας διευκρινίζουμε τα εξής:

**Α. Άδεια Ειδικής Απουσίας για τις ομάδες υψηλού κινδύνου:**

Σημαντική προϋπόθεση είναι ο εκπαιδευτικός να πιστοποιεί, ότι ανήκει σε ομάδα αυξημένου κινδύνου με γνωμάτευση θεράποντος ιατρού, που να αναφέρεται στο τρέχον χρονικό διάστημα, ή γνωμάτευση από ΚΕΠΑ.

(Βλ.σχ.εγκύκλιο). **Αριθμ. Πρωτ.:** ΔΙΔΑΔ/Φ.69/115/9670/18-05-2020(σελ. 1-2)

Παρ’ όλα αυτά ο εκπαιδευτικός λειτουργός ασκεί τα καθήκοντά του με εξ ‘ αποστάσεως διδασκαλία, σύμφωνα με την απόφαση του Συλλόγου διδασκόντων , έτσι ώστε να μην παρακωλύεται η λειτουργία της σχολικής μονάδας.

Η εν λόγω άδεια, δεν χορηγείται σε εκπαιδευτικούς που διαμένουν τεκμηριωμένα, με άτομα αυξημένου κινδύνου στο οικογενειακό τους περιβάλλον. Εξαιρούνται και άπτονται στην κρίση των διευθυντών, περιπτώσεις που είναι πραγματικά σοβαρές.

(Βλ.σχ.εγκύκλιο). **Αριθμ. Πρωτ.:** ΔΙΔΑΔ/Φ.69/115/9670/18-05-2020(σελ. 3)

Οι αποφάσεις εκδίδονται από τους Διευθυντές ή τους Προϊσταμένους των Δημ. Σχολείων ή των Νηπιαγωγείων, συγκεντρωτικά (για όλο το διάστημα)ή και τμηματικά, μέχρι την λήξη του διδακτικού έτους.

**Β. Άδεια Ειδικού Σκοπού που αφορά την φροντίδα των τέκνων**.

Την δικαιούνται οι γονείς για την φροντίδα των τέκνων τους **από 0-4 ετών** και **από 5-15 ετών**, καταθέτοντας τα εξής δικαιολογητικά:

1. Για τέκνα από 0-4 ετών, καταθέτουν:

* Εάν το τέκνο είναι εγγεγραμμένο σε βρεφονηπιακό σταθμό όπου διακόπτει την φοίτησή του, προσκομίζεται, βεβαίωση του σταθμού και βεβαίωση εργοδότη του συζύγου, ή του ασφαλιστικού του φορέα του, ότι δεν κάνει χρήση της εν λόγω αδείας. Στην περίπτωση που ο/η σύζυγος εργάζεται εξ΄αποστάσεως το δηλώνει με υπεύθυνη δήλωσή του.
* Εάν το τέκνο δεν φοιτά σε βρεφονηπιακό σταθμό, οι γονείς διευκολύνονται με μειωμένο ωράριο παροχής εργασίας 25% ημερησίως. Σε εξαιρετικές περιπτώσεις (μονογονεϊκές οικογένειες), χορηγείται η άδεια ειδικού σκοπού, έτσι ώστε να μη παρακωλύεται η λειτουργία της σχολικής μονάδας. (Βλ.σχ.εγκύκλιο με αρ.πρωτ.:ΔΙΔΑΔ/φ.69/116/10486/26-5-2020, του ΥΠ.ΕΣ).

1. Για τέκνα από 5-15 ετών, καταθέτουν :

* Βεβαίωση του σχολείου ότι το τέκνο/α, δεν θα παρακολουθήσει τα μαθήματά του έως την λήξη του διδακτικού έτους.
* Ωρολόγιο πρόγραμμα της εκ’ περιτροπής διδασκαλίας του/των τέκνων, οπότε ο γονέας μπορεί να κάνει και χρήση αυτής της άδειας, (επίσης εκ’ περιτροπής),σύμφωνα με τις μέρες που δεν κάνει μάθημα.
* Βεβαίωση του εργοδότη του συζύγου ότι δεν κάνει χρήση της άδειας αυτής εξ’ ολοκλήρου.

Παρ’ όλα αυτά και σε όλες τις περιπτώσεις ο εκπ/κός παρέχει εξ’ αποστάσεως εργασία σύμφωνα με τις αποφάσεις του συλλόγου διδασκόντων και τις ανάγκες του σχολείου.

* Ο εκπαιδευτικός μπορεί να κάνει χρήση μειωμένου ωραρίου, για την διευκόλυνσή του ως προς την παραλαβή των τέκνων του από το σχολείο του.

(Βλ.σχ.εγκύκλιο).**Αριθμ. Πρωτ.:** ΔΙΔΑΔ/Φ.69/115/9670/18-05-2020(σελ. 4-5)

Η άδεια ειδικού σκοπού χορηγείται ανά τετραήμερα, όπου οι τρείς είναι ειδικού σκοπού (χορηγούνται συνεχόμενα ή τμηματικά) και η τέταρτη χρεώνεται ως κανονική. Οι αποφάσεις εκδίδονται από τους Διευθυντές ή τους Προϊσταμένους των Δημ. Σχολείων ή των Νηπιαγωγείων, συγκεντρωτικά (για όλο το διάστημα)ή και τμηματικά, μέχρι την λήξη του διδακτικού έτους.

**Σε κάθε περίπτωση όλες οι παραπάνω διευκολύνσεις δεν απαλλάσσουν τους υπαλλήλους από τα εργασιακά τους καθήκοντα, έτσι ώστε να επιτευχθεί η εύρυθμη και ομαλή λειτουργία της σχολικής μονάδας.**

##### **Ο ΑΝΑΠΛΗΡΩΤΗΣ Δ/ΝΤΗΣ**

**Π.Ε. ΦΘΙΩΤΙΔΑΣ**

**κ. ΚΩΝ/ΝΟΣ ΔΗΜΗΤΡΑΚΑΚΗΣ**